Żewġ persuni tressqu il-Qorti wara li allegatament ippruvaw jisirqu minn ħanut fl-Imsida. Nicholas Anthony Fenech ta’ 40 sena mill-Belt u Daryl Mark Pace ta’ 21 mill-Ħamrun ġew akkuzati li ppruvaw jisirqu mill-ħanut fl-Imsida. Iż-żewġ imputati ammettew l-akkużi miġjuba kontrihom. Fenech ingħata sena ħabs sospiżi għal sentejn. Pace li instab ħati wkoll li kiser kundizzjoni tal-Qorti minħabba li wettaq ir-reat waqt perjodu ta’ sentenza sospiża ġie imwissi li dan huwa l-aħħar ċans għalih waqt li s-sentenza sospiża ġiet imġedda għal perjodu ieħor. Dan wara li l-avukat Simon Micallef Stafrace talab lil Qorti tikkunsidra li huwa ikkopera mal-pulizija.